ดักบอมบ์ครูนราฯ
นราธิวาส-25 ก.พ.48 เช้าวันนี้เกิดเหตุคนร้ายลอบวางระเบิด บนถนนสายศรีสาคร-จะแนะ บริเวณบ้านไอแยง ม.3 ต.ศรีสาคร อ.ศรีสาคร โดยจุดเกิดเหตุอยู่ห่างจากฐานปฏิบัติการร้อย ร.ฉก.33 ประมาณ 1 กิโลเมตร จากการตรวจสอบที่เกิดเหตุพบว่า กลางถนนลาดยางมีหลุมระเบิดขนาดกว้าง 3 ฟุต ลึก 1 ฟุต และมีเศษชิ้นส่วนวัตถุระเบิดแสวงเครื่อง มีทั้งเศษโซ่เลื่อยยนต์ เศษโซ่รถจักรยานยนต์ ลูกปลาย ตะปู เศษลูกกลิ้งรีดยางพารา โทรศัพท์มือถือ ยี่ห้อโนเกีย ซึ่งอยู่ในกระป๋องแป้งสีขาว และดินระเบิดไดนาไมต์ รวมถึงเชื้อปะทุจำนวนมากกระจายเกลื่อนในรัศมี 20 เมตร ทั้งนี้เหตุดังกล่าวเกิดขึ้นขณะที่ชุดรักษาความปลอดภัยครูกำลังปฏิบัติหน้าที่คุ้มกันครูของโรงเรียนบ้านปาหนัน โดยอยู่ห่างจากจุดเกิดเหตุเพียง 10 เมตร ทำให้เจ้าหน้าที่และครูไม่ได้รับบาดเจ็บแต่ประการใด ส่วนสาเหตุนั้นคาดว่า ต้องการทำร้ายเจ้าหน้าที่และข้าราชการครู 
นราธิวาส-25 ก.พ.48 เช้าวันนี้เกิดเหตุคนร้ายลอบวางระเบิด บนถนนสายศรีสาคร-จะแนะ บริเวณบ้านไอแยง ม.3 ต.ศรีสาคร อ.ศรีสาคร โดยจุดเกิดเหตุอยู่ห่างจากฐานปฏิบัติการร้อย ร.ฉก.33 ประมาณ 1 กิโลเมตร